ระทึก รถตู้โดยสารชนรถตำรวจบนโทลล์เวย์ขาออก เจ็บ 8 ราย 
เกิดอุบัติเหตุรถตู้โดยสาร สายกรุงเทพฯ เขาทราย-ดงขุย ชนกับรถกระบะตราโล่ สน.ราษฎร์บูรณะ บริเวณบนโทลล์เวย์ขาออก ช่วงเหนือโรงแรมรามาการ์เด้นส์ ส่งผลให้มีผู้ได้รับบาดเจ็บ 8 ราย ขณะตำรวจเตรียมตรวจสอบกล้องวงจรปิด เพื่อหาสาเหตุที่แท้จริง,เมื่อเวลา 13.15 น. วันนี้ (18 เม.ย.59) ร.ต.ท.อัฐเมศร์ จารุเรืองพงศ์ รอง สว.(สอบสวน) สน.วิภาวดี รับแจ้งอุบัติเหตุรถตู้โดยสารปรับอากาศชนกับรถเจ้าหน้าที่ตำรวจ มีผู้ได้รับบาดเจ็บหลายราย บริเวณบนโทลล์เวย์ขาออก ช่วงเหนือโรงแรมรามาการ์เด้นส์ แขวงทุ่งสองห้อง เขตหลักสี่ กทม. จึงรายงานให้ผู้บังคับบัญชาทราบ ก่อนรุดตรวจสอบที่เกิดเหตุพร้อมเจ้าหน้าที่กู้ภัยทางด่วนและมูลนิธิร่วมกตัญญู     ,ที่เกิดเหตุอยู่บนทางด่วนอุตราภิมุข บริเวณเลนกลางพบรถตู้โดยสารประจำทางยี่ห้อโตโยต้า สีขาว หมายเลขทะเบียน 14-9915 กรุงเทพมหานคร วิ่งระหว่าง กรุงเทพฯ เขาทราย-ดงขุย สภาพรถหมุนกลับสวนเลนอยู่บริเวณเลนกลาง สภาพรถด้านหน้าพังยับเยินจนเห็นห้องเครื่อง ด้านหน้ารถตู้โดยสารพบรถกระบะ ยี่ห้ออีซูซุ ของเจ้าหน้าที่ตำรวจ สน.ราษฎร์บูรณะ หมายเลขทะเบียน ตผ 5653 กรุงเทพมหานคร สภาพท้ายรถโดนชนจนยุบ ยางล้อหน้าด้านซ้ายและด้านหลังขวาแตก เจ้าหน้าที่กู้ภัยทางด่วนต้องปิดการจราจร 2 ช่องทาง ก่อนจะใช้รถยกและรถสไลด์ เคลื่อนย้ายรถทั้งสองคันออกเนื่องจากการจราจรเริ่มติดขัด โดยมีผู้บาดเจ็บจากเหตุการณ์นี้ทั้งหมด 8 ราย เป็นชาย 7 คน บาดเจ็บเล็กน้อย และหญิง 1 คน ทราบชื่อ น.ส.บี (นามสมมติ) อายุ 35 ปี ผู้ที่ถูกควบคุมตัวมาภายในรถตำรวจ กำลังจะนำตัวไปส่งที่ทัณฑสถานบําบัดพิเศษหญิงธัญบุรี ได้รับบาดเจ็บฉีกขาดที่ใบหน้า เจ้าหน้าที่นำตัวผู้บาดเจ็บทั้งหมดส่ง รพ.วิภาวดี      ,จากการสอบสวนผู้ที่อยู่ในเหตุการณ์ ทราบว่า ขณะที่รถตู้โดยสารกำลังใช้ความเร็วรถอยู่ที่เลนกลาง และกำลังจะแซงไปทางซ้ายโดยไม่เห็นว่ามีรถเจ้าหน้าที่ตำรวจวิ่งอยู่เลนซ้ายเนื่องจากมีรถอยู่ด้านหน้า จึงทำให้รถตู้โดยสารชนเข้ากับท้ายรถเจ้าหน้าที่ตำรวจอย่างแรงจนทำให้มีผู้ได้รับบาดเจ็บหลายราย เบื้องต้นเจ้าหน้าที่ต้องตรวจสอบกล้องวงจรปิดบริเวณที่เกิดเหตุ และสอบสวนผู้ได้รับบาดเจ็บเพื่อหาสาเหตุที่แท้จริงของการเกิดเหตุในครั้งนี้ต่อไป.
เกิดอุบัติเหตุรถตู้โดยสาร สายกรุงเทพฯ เขาทราย-ดงขุย ชนกับรถกระบะตราโล่ สน.ราษฎร์บูรณะ บริเวณบนโทลล์เวย์ขาออก ช่วงเหนือโรงแรมรามาการ์เด้นส์ ส่งผลให้มีผู้ได้รับบาดเจ็บ 8 ราย ขณะตำรวจเตรียมตรวจสอบกล้องวงจรปิด เพื่อหาสาเหตุ 
รถชนบนโทลล์เวย์,อุบัติเหตุ,รถตู้ชนรถตำรวจ,รถตู้ กรุงเทพ เขาทราย-ดงขุย,โทลเวย์ขาออก,กระบะตราโล่ห์,กระบะ สน.ราษฎร์บูรณะ,ชนท้ายรถตำรวจ,ข่าว,ข่าวทั่วไทย,ไทยรัฐออนไลน์,กทม.,โทลล์เวย์,รถชนทางด่วน